Naziv korisnika: Zatvor u Karlovcu

RKP broj: 3244

OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 1.-6. MJESEC 2023. GODINE

Rad Zatvora u Karlovcu financira se iz sredstava Državnog proračuna, a dijelom i iz ostvarenih vlastitih prihoda.

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu (Narodne nov., br. 144/2021.).

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna

2. Posebni dio proračuna

3. Obrazloženje ostvarenja prihoda i primitaka te realizacija rashoda i izdataka

4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

a) Sažetak Računa prihoda i rashoda i Račun financiranja

b) Račun prihoda i rashoda i Račun financiranja

c) Preneseni višak ili preneseni manjak prihoda nad rashodima

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje nije bilo.

OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 739.750,64 €, te realizirani ukupni rashodi i izdaci u iznosu od 738.071,85 €, te je rezultat izvještajnog razdoblja višak prihoda u iznosu od 1.678,79 €. Indeks izvršenja financijskog plana za 2023. godinu iznosi 58% kako za prihode tako i za rashode.

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u A. Računu prihoda i rashoda, dok za Račun financiranja nema nikakvih podataka s obzirom da zatvor nije imao nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna su zbirni (obuhvaćaju sve prihode i rashode). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna.

Prihodi i primici:

Ukupni prihodi proračuna (skupina 6 i 7) ostvareni su u izvještajnom razdoblju u iznosu od 739.750,64 € i čini 57,91% ostvarenja od godišnjeg plana koji iznosi 1.277.518,00 €.

Prihodi od prodaje proizvoda i robe te pruženih usluga (skupina 661) ostvareni su u iznosu od 1.678,74 €, odnosno 58,7% u odnosu na godišnji financijski plan prihoda i primitaka i rashoda i izdataka. U ovu skupinu spadaju usluge fizičkog rada zatvorenika tijekom izvođenja građevinskih radova krajem 2022. godine, sufinanciranje u cijeni usluga zatvorenika za sprovođenja i preprate kao i usluge fotokopiranja sukladno zahtjevima zatvorenika te ostale naplate od zatvorenika.

Prihodi iz nadležnog proračuna za financiranje rashoda poslovanja ostvareni su u iznosu od 738.071,85 €, a odnose se na prihode koje zatvor ostvaruje iz državnog proračuna, to su prihodi podskupine 671, a odnose se na opće prihode i primitke.

Rashodi i izdaci:

Ukupni rashodi i izdaci izvještajnog razdoblja izvršeni su u iznosu od 738.071,85 € što čini 57,77% od planiranog financijskog plana.

Sukladno zakonskoj regulativi, podaci u Općem dijelu proračuna sadrže zbirni pregled svih rashoda navedenih u Posebnom dijelu.

Rashodi poslovanja koji se financiranju iz državnog proračuna, a odnose se na plaće za zaposlenike za redovan rad, prekovremeni rad, plaće za posebne uvjete rada, ostale rashode za zaposlene (božićnica, regres, jubilarne nagrade), pomoći za bolovanje, pomoć za novorođenče te pripadajući doprinosi koje plaća poslodavac. Također se osiguravaju sredstva za redovno funkcioniranje i poslovanje kaznenog tijela.

Rashodi za zaposlene realizirani su u iznosu od 605.874,24 € što čini 56,45% od planiranog financijskog plana. Ovi izdaci se odnose na plaće za redovni i prekovremeni rad, na isplate jubilarnih nagrada, prava iz Kolektivnih ugovora, regresa za godišnji odmor, te doprinosa na plaće.

Naknade troškova zaposlenima realizirani su u iznosu od 21.019,80 € što čini 84,24% od planiranog godišnjeg financijskog plana, a odnose se na naknade za prijevoz na posao i s posla te terenskog dodatka državnih službenika, kao i za troškove službenih putovanja.

Rashodi za materijal i energiju realizirani su u iznosu od 64.128,67 € što čini 48,74% od financijskog plana, a sadrži troškove doznačene iz sredstava državnog proračuna pokriće tekućih izdataka: energije (lož ulja i električne energije), materijala i sirovine (namirnice za prehranu 60 zatvorenika).

Rashodi za usluge realizirani su u iznosu od 26.150,01 € što čini 74,92% od financijskog plana, a sadrže rashode za usluge telefona, komunalnih usluga, usluga za tekuće održavanje zatvorskog objekta, te zdravstvene i veterinarske usluge zbog plaćanja troškova liječenja u bolnici za zatvorenike koje nisu hrvatski državljani te nemaju zdravstveno osiguranje.

Ostali nespomenuti rashodi poslovanja iznose 4.004,70 € što čini 75,06% od financijskog plana, a sadrže naknade za rad osobama lišenih slobode, a iznos troškova ovisi o radnom angažiranju zatvorenika te premije osiguranja za službena vozila kao i ostale nespomenute rashode poslovanja.

Bankarske usluge i usluge platnog prometa iznose 381,10 € za plaćanje usluga bankarskog prometa za žiro-račun zatvora te za žiro-račun pologa depozita zatvorenika.

Pod skupinom postrojenja i oprema nabavljena je perilica rublja u iznosu od 278,71 € za potrebe Zatvora u Karlovcu iz razloga što se stara perilica pokvarila te nije bio isplativ popravak iste.

Dodatna ulaganja na građevinskim objektima iznose 16.234,62 € za građevinske radove na zatvoreničkom objektu (zamjena podova i prozora u zatvoreničkim sobama, izvedba termofasade na otvorenom zidu zatvoreničkog objekta).